In nomine Domini, amen. Anno Incarnationis ejusdem millesimo trecentesimo sexagesimo quinto, die dominica post festum Nativitatis beati Johannis Baptiste, nos Gaufridus de Communes, miles, notum facimus universis presentes litteras inspecturis quod nos, non vi, non dolo nec metu ad hoc ducti, sed scienter, prudentes, spontanei et providi, confitemur et publice recognoscimus pro nobis et nostris accepisse et retinuisse, titulo admodiationis seu firmie, a venerabilibus viris dominis decano et capitulo Eduensi decimas suas de Viriaco, una cum juribus, fructibus et emolumantis earumdem, per nos militem predictum habendas, portandas et tenendas et nostros, usque ad tres annos continuos et immediate sequentes et futuros, nunc incipientes, pro quadraginta florenis Flerentie boni auri et justi ponderis, quam auri summam nos miles predictus promittimus per juramentum super sancta Dei evangelia corporaliter prestitum et sub obligatione, etc. Actum et datum in presentia Guidonis de Veteri Castro, clerici, coadjutoris domini Johannis Bitosi, curati de Magobrio, tabellionis Eduensis, venerabilium virorum domini Roberti de Lugniaco, Petri Talepain, canonicorum Eduensium, domini Mathei Cordrigerii, presbiteri, et Guillermi Laverii de Beligneyo, testium ad premissa vocatorum et rogatorum, anno et die predictis.